Veronika besluit om te sterf deur Paulo Coelho – UPPERcase
Veronika besluit om te sterf deur Paulo Coelho
Veronika het alles wat sy kan begeer – sy is jonk en mooi, met oorgenoeg aantreklike kêrels, 'n vaste werk en 'n liefdevolle familie. Nogtans is Veronika ongelukkig, en een wintersoggend besluit sy om 'n oordosis slaappille te drink, maar word dan 'n ruk later in die plaaslike hospitaal wakker. Daar vind sy uit dat hoewel sy lewe, haar hart onherstelbaar beskadig is en dat sy slegs 'n paar dae oor het om te lewe …
Die verhaal volg haar deur hierdie intense tyd terwyl sy al haar idees oor die lewe begin bevraagteken. Sy besef spoedig dat elke sekonde van ons bestaan 'n keuse tussen lewe en dood is. Dis 'n roerende en besielende lied aan die lewe, wat ons daaraan herinner dat elke oomblik in ons lewe spesiaal en kosbaar is.
"Die internasionale sensasie, Die alchemis, het Coelho se reputasie gevestig en Veronika het dit herbevestig … intens poëties … Dis 'n kragtige en onthutsende vingerwysing dat 'n mens die meeste van elke dag moet maak." - TIME OUT